CELEX: 62010TN0039
Language: ro
Date: 2010-01-29 00:00:00
Title: Cauza T-39/10: Acțiune introdusă la 29 ianuarie 2010 — El Corte Inglés/OAPI — Pucci International (PUCCI)

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/49
            
         Acțiune introdusă la 29 ianuarie 2010 — El Corte Inglés/OAPI — Pucci International (PUCCI)
   (Cauza T-39/10)
   2010/C 100/74
   Limba în care a fost formulată acțiunea: engleza
   
      Părțile
   
   
      Reclamantă: El Corte Inglés, S.A. (Madrid, Spania) (reprezentanți: M. López Camba, J. Rivas Zurdo și E. Seijo Veiguela, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Emilio Pucci International B.V. (Baarn, Țările de Jos)
   
      Concluziile reclamantei
   
   
               —
            
            
               Anularea Deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 29 octombrie 2009 în cauza R 173/2009-1;
            
         
               —
            
            
               obligarea pârâtului la plata cheltuielilor de judecată efectuate de reclamantă;
            
         
               —
            
            
               obligarea celeilalte părți în procedura care s-a aflat pe rolul camerei de recurs la plata cheltuielilor de judecată efectuate de reclamantă.
            
         
      Motivele și principalele argumente
   
   
      Solicitantul mărcii comunitare: cealaltă parte în procedura care s-a aflat pe rolul camerei de recurs
   
      Marca comunitară vizată: marca verbală „PUCCI” pentru produse din clasele 3, 9, 14, 18, 25 și 28
   
      Titularul mărcii sau al semnului invocat în sprijinul opoziției: reclamanta
   
      Marca sau semnul invocat în sprijinul opoziției: înregistrările spaniole ale mărcii figurative „Emidio Tucci” pentru produse din clasele 3, 9, 14, 25 și 28; înregistrarea spaniolă a mărcii verbale „E. Tucci” pentru produse din clasa 25; cererea de înregistrarea a mărcii figurative comunitare „Emidio Tucci” privind, printre altele, produse din clasele 3, 9, 14, 25 și 28
   
      Decizia diviziei de opoziție: respinge opoziția în totalitate
   
      Decizia camerei de recurs: respinge calea de atac
   
      Motivele invocate: încălcarea articolului 8 alineatul (1) litera (b) din Regulamentul nr. 207/2009 al Consiliului, întrucât camera de recurs a considerat în mod eronat că nu există risc de confuzie între mărcile în cauză. Încălcarea articolului 8 alineatul (5) din Regulamentul nr. 207/2009 al Consiliului întrucât camera de recurs a considerat că nu erau îndeplinite condițiile pentru aplicarea acestei dispoziții, întrucât marca anterioară se bucură de renume în Spania pentru articole legate de modă, iar utilizarea unui semn similar de către un terț ar aduce atingere acestui renume și ar genera un profit necuvenit din acesta.